Diari Oficial de la Generalitat Valenciana


Sumari del DOGV 9410, del 23-08-2022 (2022/7763)

Resolució de 19 d'agost de 2022, de la directora general de Cultura i Patrimoni, per la qual se sotmet al tràmit d'informació pública el projecte d'ordre de la Conselleria d'Educació, Cultura i Esport, per la qual es convoquen per a l'exercici 2022 subvencions per a l'adaptació d'obres literàries a projectes audiovisuals i s'aproven les bases reguladores que regiran el procediment d'esta convocatòria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9410

Data del DOGV
:   23-08-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/7763


Data del document
:   19-08-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

Resolució de 19 d'agost de 2022, de la directora general de Cultura i Patrimoni, per la qual se sotmet al tràmit d'informació pública el projecte d'ordre de la Conselleria d'Educació, Cultura i Esport, per la qual es convoquen per a l'exercici 2022 subvencions per a l'adaptació d'obres literàries a projectes audiovisuals i s'aproven les bases reguladores que regiran el procediment d'esta convocatòria. [2022/7763]  
  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Sotmetre al tràmit d'informació pública el projecte d'ordre, de la Conselleria d'Educació, Cultura i Esport, per la qual es convoquen per a l'exercici 2022 subvencions per a l'adaptació d'obres literàries a projectes audiovisuals i s'aproven les bases reguladores que regiran el procediment d'aquesta convocatòria.  
  
El termini per a la presentació d'observacions serà de 15 dies hàbils a comptar des de l'endemà de la publicació del present acord en el Diari Oficial de la Generalitat Valenciana, de conformitat amb el que estableix l'article 43.1 c de la Llei 5/1983, de 30 de desembre, del Consell, i l'article 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.  
  
Aquesta norma podrà ser consultada en següent enllaç:   
http://www.ceice.gva.es/va/web/libro/informacion-publica  
  
Les al·legacions, els suggeriments o les observacions efectuades per les persones o les entitats que es consideren interessades podran ser dirigides per a la seua consideració al Servei del Llibre i Biblioteques remetent-les al Registre d'Entrada de la Conselleria o mitjançant el correu electrònic serllib\_thtv@vlh.fo  
  
València, 19 d'agost de 2022.- La directora general de Cultura i Patrimoni: Carmen Amoraga Toledo.